Philippus, Dei gratia Francorum rex, notum facimus universis tam presentibus quam futuris quod nos litteras infra scriptas vidimus, formam que sequitur continentes: Nos Giles, per la grace de Deu arcevesque de Nerbone, Pierre, evesques d’Aceurre, et Jehans, evesques de Myaux, faisons savoir à touz que, come nobles hons Jehans de Chalon, sires d’Allay, fust hons lieges devant touz autres à noble baron Othe, conte palatin de Bourgoigne et signour de Salins, par ansi con lidiz Jehans le disoit, et lidiz Othes, pour ce especialment estaubliz en nostre presence, de sa propre et franche volunté, a volu, outroié, consenti et comandé adit Jehan que lidiz Jehans, pour luy et pour les suens permaignablement, entroit en l’omaige et en la feauté lige de très excellanz prince Philippe, per la grace de Deu roy de France, et a quitté lidiz Othes, pour luy et pour les suens, adit Jehan et es suens toute la liegece de laquele lidiz Jehans estoit hons adit conte, sau ce toutevoies, pour ledit conte et pour les suens, que lidiz Jehans, pour lui et pour les suens, demore de fié plains hons adit conte des choses qu’il tenoit ligement doudit conte. Et pour ce lidiz Jehans, de l’exprex comandement doudit conte et pour certaines rentes que lidiz roys a doné adit Jehan, est entrez lidiz Jehans en l’omaige lige doudit roy, et a promis lidiz Jehans audit roy feauté et leauté contre touz et avant tout autres qui puent vivre et morir. Encour est à savoir que lidiz cuens a volu et outroié que toutes les covenances que li devantdiz cuens Othes et ses peres et sa mere ont à devantdit Jehan, à son pere et à sa mere, qu’eles soient tenues, gardées et acomplies à luy, devantdit conte, et adit Jehan, par ansi come lesdites covenances sunt contenues es estrument sur ce fait. Et a supplié et requis lidiz cuens adit roy que lesdites covenances face tenir et garder adit Jehan, si avant con raison et mesure l’aportera. En tesmoignaige de laquel chose, à la requeste desdites parties, avons mis noz seaux en ces presentes lettres, faites et donées à Saint-Germain en Laye, le mecredi devant la saint Lorent, l’an Nostre Signour corrant per mil trois cenz et doux. Nos autem premissa omnia et singula rata habemus et grata volumus, laudamus, approbamus, eaque teneri, compleri et servari firmiter faciemus. Quod ut ratum et stabile perseveret, presentibus litteris nostrum fecimus apponi sigillum, salvo in aliis jure nostro et in omnibus alieno. Actum apud Sanctum Germanum in Laya predictum, anno et die quibus supra. Item, lettres doubles de ladite quittance de la ligece, des seaux l’arcevesque de Nerbone, l’evesque d’Auceure et l’evesque de Miaux, don la tenour est ci dessus de mout à mot et encomence: Nos Giles, etc., si come en ceste lettre dessus: